**Likumprojekta „Par Latvijas Republikas valdības un Kosovas Republikas valdības**

**nolīgumu par starptautiskajiem pārvadājumiem ar autotransportu"**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Neaizpilda atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Par Latvijas Republikas valdības un Kosovas Republikas valdības nolīgumu par starptautiskajiem pārvadājumiem ar autotransportu” (turpmāk - likumprojekts) izstrādāts, lai izveidotu līgumtiesisko bāzi starptautisko kravu un pasažieru pārvadājumu veikšanai starp Latviju un Kosovu.  Likumprojekts izstrādāts saskaņā ar likuma „Par Latvijas Republikas starptautiskajiem līgumiem” 9.panta 1.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas starptautiskie autopārvadātāji ir veiksmīgi integrējušies starptautisko autopārvadājumu tirgū un ir ieinteresēti tālāk attīstīt un paplašināt šos pārvadājumus.    Nolīguma noslēgšana ļaus Latvijas autopārvadātājiem uzsākt pārvadājumus uz Kosovas Republiku. Nolīgums paredz, ka tranzīta kravu pārvadājumi ir liberalizēti, proti, tie tiek veikti bez atļaujām. Divpusējiem kravu pārvadājumiem un pārvadājumiem uz/no trešajām valstīm nepieciešamas atļaujas.  2019.gada sākumā pēc Kosovas puses ierosinājuma Latvijas puse izstrādāja nolīguma par starptautiskajiem pārvadājumiem ar autotransportu projektu (turpmāk – Nolīgums) un nosūtīja Kosovas pusei saskaņošanai. Darbs pie Nolīguma projekta turpinājās 2019.gada 24.-25.aprīlī Rīgā, Latvijas-Kosovas ekspertu sanāksmē, kurā tika parafēts Nolīguma projekts.  Šis ir tipveida nolīgums. Līdzīgi nolīgumi par starptautiskajiem pārvadājumiem ar autotransportu ir noslēgti ar 47 valstīm.  Starptautisko kravu autopārvadājumu attīstība ļaus nostiprināt un paplašināt tirdznieciskos sakarus un preču apmaiņu starp abām valstīm. Nolīguma noslēgšanas rezultātā radīsies iespēja veikt operatīvu preču transportēšanu starp abām valstīm, jo abu valstu pārvadātāji būs tiesīgi slēgt pārvadājumu līgumus ar preču piegādātājiem.  Nolīgums nosaka Latvijas un Kosovas autopārvadātāju tiesības, atrunā pārvadājumu veidus, darbības noteikumus, kādi jāievēro abu valstu autopārvadātājiem, veicot pasažieru un kravu autopārvadājumus starp Latviju un Kosovu.  Nolīguma noteikumi nosaka pasažieru un kravu pārvadājumu veikšanas vispārējos principus, atļauju režīmu piemērošanu pārvadājumiem.  Nolīgums paredz izveidot Kopējo komisiju, kas risina ar tā izpildes nodrošināšanu saistītos starptautisko autopārvadājumu organizēšanas jautājumus starp abām valstīm. Kopējā komisija nosaka izsniedzamo starptautisko autopārvadājumu atļauju skaitu un veidu, kuras pārvadātājiem tiek izsniegtas saskaņā ar spēkā esošajiem normatīvajiem aktiem.  Nolīgumā atrunāta Līgumslēdzēju Pušu sadarbība, saistības, kompetentās institūcijas, kā arī Nolīguma darbības ilgums.  Nolīguma paredzēto saistību izpildi koordinē Satiksmes ministrija, bet tā 10.pantā paredzēto saistību izpildi - Iekšlietu ministrija. |
| 3. | Projekta izstrādē iesaistītās institūcijas un publiskas personas kapitālsabiedrības | Nav. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attieksies uz fiziskām un juridiskām personām, kuras nodarbojas ar kravu un pasažieru pārvadājumiem. |
| 2. | Tiesiskā regulējuma ietekme uz tautsaimniecību un administratīvo slogu | Administratīvās procedūras netiek vienkāršotas, bet tiek reglamentētas saskaņā ar Eiropā pieņemto praksi un atbilstoši katras valsts normatīvajos aktos paredzētajai kārtībai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2009.gada 21.oktobra Regula (EK) Nr. 1071/2009, ar ko nosaka kopīgus noteikumus par autopārvadātāja profesionālās darbības veikšanas nosacījumiem un atceļ Padomes Direktīvu 96/26/EK;  Eiropas Parlamenta un Padomes 2009.gada 21.oktobra Regula (EK) Nr. 1072/2009 par kopīgiem noteikumiem attiecībā uz piekļuvi starptautisko kravas autopārvadājumu tirgum;  Eiropas Parlamenta un Padomes 2009.gada 21.oktobra Regula (EK) Nr. 1073/2009 par kopīgiem noteikumiem attiecībā uz piekļuvi starptautiskajam autobusu pārvadājumu tirgum un ar ko groza Regulu (EK) Nr. 561/2006. |
| 2. | Citas starptautiskās saistības | Muitas konvencija par transportlīdzekļu ievešanu uz laiku komerciāliem nolūkiem (Customs Convention on the Temporary Importation of Commercial Road Vehicles, Geneve, 18.05.1956.), kurai Eiropas Kopiena pievienojusies 01.02.1996.  Eiropas valstu nolīgumu par bīstamo kravu starptautiskajiem pārvadājumiem ar autotransportu (ADR), Nolīguma par ātri bojājošos pārtikas produktu starptautiskajiem pārvadājumiem un par speciālām iekārtām, kas izmantojamas šajos pārvadājumos (ATP) prasībām, Eiropas līgumu attiecībā uz transportlīdzekļu apkalpju darbu starptautiskajos autopārvadājumos (AETR) noteikumiem. |
| 3. | Cita informācija | Nolīguma projektā ietvertās definīcijas atbilst Autopārvadājumu likumā, Ceļu satiksmes likumā un Eiropas Savienības normatīvajos aktos ietvertajām definīcijām.  Nolīguma projekts atbilst Latvijas Republikas starptautiskajām saistībām un saistībām pret Eiropas Savienību. Satiksmes ministrija ir izvērtējusi Nolīgumā esošās saistības un secinājusi, ka nav nepieciešams Nolīgumu saskaņot ar Eiropas Komisiju. |

|  |
| --- |
| **1.tabula**  Tiesību akta projekta atbilstība ES tiesību aktiem |
| Projekts šo jomu neskar. |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kā atbildīgā par nozari ir Satiksmes ministrija, bet par likumprojektā noteikto darbību izpildi tieši atbildīga Valsts sabiedrība ar ierobežotu atbildību „Autotransporta direkcija”, kas atbilstoši Autopārvadājumu likuma 51.panta pirmās daļas 4. un 7.punktam nodrošina starptautiskajos starpvaldību līgumos paredzētās darbības un atļauju izsniegšanu starptautiskajiem kravu un pasažieru pārvadājumiem ar autotransportu. Nolīguma 10.pantā paredzēto saistību izpildi koordinē Iekšlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T. Linkaits

Vīza:

Valsts sekretāra p.i. Dž. Innusa

Tabakurska 67028051

Viktorija.Tabakurska@sam.gov.lv